**รายงานการประชุมสภาองค์การบริหารส่วนตำบลหัวไทร**

**สมัยประชุมสามัญ สมัยแรก ประจำปี 2558**

**ครั้งที่ 1**

**วันที่ 2 เดือน กุมภาพันธ์ พ.ศ.2558**

**ณ ห้องประชุมองค์การบริหารส่วนตำบลหัวไทร**

**---------------------------**

**ผู้มาประชุม จำนวน 25 คน**(รวมเลขานุการสภาองค์การบริหารส่วนตำบล)

**ลำดับที่** **ชื่อ-สกุล** **ตำแหน่ง** **ลายมือชื่อ**

1. นายพิทยา สุทธิสมพร ประธานสภาฯ พิทยา สุทธิสมพร

2. นายดำรงค์ ทิพย์กองลาศ ส.อบต.ม.3 ดำรงค์ ทิพย์กองลาศ

3. นายสมมารถ ปราดจัน ส.อบต.ม.6 สมมารถ ปราดจัน

4. นายสุพล ปานถาวร ส.อบต.ม.7 สุพล ปานถาวร

5. นางปราณี วิเศษประไพ ส.อบต.ม.11 ปราณี วิเศษประไพ

6. นางสุรางคณา ชูโฉม ส.อบต.ม.10 สุราคณา ชูโฉม

7. นายณรงค์ อักษรสมบัติ ส.อบต.ม.12 ณรงค์ อักษรสมบัติ

8. นางจุฑามาศ แก้วจันทร์ ส.อบต.ม.4 จุฑามาศ แก้วจันทร์

9. นายกฤษณพงศ์ ดำชุม ส.อบต.ม.5 กฤษณพงศ์ ดำชุม

10. นางณิชา จันทร์ศรี ส.อบต.ม.2 ณิชา จันทร์ศรี

11. นายบุญรับ สีพุธสุข ส.อบต. ม.9 บุญรับ สีพุธสุข

12. นายสำราญ หนูนาค รองประธานสภา อบต. สำราญ หนูนาค

13. นายยงยุทธ เพ็ชรศรี ส.อบต. ม.3 ยงยุทธ เพ็ชรศรี

14. นายฤทธิชัย สังข์อุ่น ส.อบต.ม.2 ฤทธิชัย สังข์อุ่น

15. นายพบ นวลปาน ส.อบต.ม.11 พบ นวลปาน

16. นายพิศทยา พลายด้วง ส.อบต.ม.4 พิศทยา พลายด้วง

17. นายวีระศักดิ์ เขียวพะวงศ์ ส.อบต.ม.10 วีระศักดิ์ เขียวพะวงศ์

18. นายอดิศักดิ์ แสงอุไร ส.อบต. ม.1 อดิศักดิ์ แสงอุไร

19. นายสุชาติ พุ่มหมอ ส.อบต.ม.9 สุชาติ พุ่มหมอ

20. น.ส.มาลี เพ็ชรกูล ส.อบต.ม.6 มาลี เพ็ชรกูล

21. นางกุลธิรัตน์ กาฬวัจนะ ส.อบต.ม.1 กุลธิรัตน์ กาฬวัจนะ

22. น.ส.นันทวรรณ จันทร์ใหม่ ส.อบต.ม.12 นันทวรรณ จันทร์ใหม่

23. นางสุดา วงศ์พานิช ส.อบต.ม.8 สุดา วงศ์พานิช

24. นายกัษวัฎ รักบัวทอง ส.อบต.ม.7 กัษวัฏ รักบัวทอง

25. นายเสน่ห์ อ่อนเกตุพล เลขานุการสภา อบต. เสน่ห์ อ่อนเกตุพล

***ผู้เข้าร่วมประชุม จำนวน 4 คน***

**ลำดับที่** **ชื่อ-สกุล** **ตำแหน่ง** **ลายมือชื่อ**

1. นายสมบูรณ์ ขลุกเอียด นายก อบต. สมบูรณ์ ขลุกเอียด

2. ด.ต.จรูญ ทองเกียรติ รองนายก อบต. จรูญ ทองเกียรติ

3. นายทนงค์ กรุงไกรจักร รองนายกอบต. ทนงค์ กรุงไกรจักร

4. นางเกษร จันทร์เขียว เลขานุการนายกอบต. เกษร จันทร์เขียว

**เริ่มประชุมเวลา 10.00 น.**

 เมื่อถึงเวลาประชุมเลขานุการสภาองค์การบริหารส่วนตำบล ได้ตรวจรายชื่อผู้ที่ได้ลงชื่อไว้ปรากฏว่ามีสมาชิกมาประชุม จำนวน 25 คน (รวมเลขานุการสภาองค์การบริหารส่วนตำบล) และมีผู้เข้าร่วมประชุม จำนวน 4 คน เป็นอันว่าครบองค์ประชุม แล้วให้สัญญาณเรียกสมาชิกเข้าห้องประชุม โดย นายพิทยา สุทธิสมพร ตำแหน่งประธานสภาองค์การบริหารส่วนตำบล ทำหน้าที่เป็นประธานในที่ประชุม

**-2-**

ประธานได้ตรวจนับองค์ประชุมอีกครั้งหนึ่ง และเมื่อครบองค์ประชุมจึงได้กล่าวเปิดประชุม และดำเนินการตามระเบียบวาระการประชุมที่กำหนดไว้ดังต่อไปนี้

**ระเบียบวาระที่ 1** -**เรื่องที่ประธานแจ้งต่อที่ประชุม**

ประธาน 1.1เรื่องการเรียกประชุมสภาองค์การบริหารส่วนตำบลหัวไทร สมัยสามัญสมัยแรก ประจำปี2558

 -ตามประกาศสภาองค์การบริหารส่วนตำบลหัวไทรลงวันที่ 23 มกราคม 2558 ได้เรียกประชุมสภาองค์การบริหารส่วนตำบล สมัยสามัญ สมัยแรกประจำปี 2558 เป็นเวลา15วัน โดยเริ่มตั้งแต่วันที่ 1 กุมภาพันธ์ 2558 จนถึงวันที่ 15 กุมภาพันธ์ 2558 และได้ทำหนังสือแจ้งให้สมาชิกทุกท่านทราบไปแล้ว

 -จึงประกาศให้ทราบโดยทั่วกันอีกครั้งหนึ่ง

1.2 เรื่องการนัดประชุมสภาองค์การบริหารส่วนตำบลหัวไทร สมัยสามัญ สมัยแรก ประจำปี 2558

 -ตามหนังสือที่ นศ 82401/ว 005 ลงวันที่ 26 มกราคม 2558 ประธานสภาองค์การบริหารส่วนตำบล ได้อาศัยอำนาจตามความในข้อ 23 แห่งระเบียบกระทรวงมหาดไทยว่าด้วยการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554 จึงนัดประชุมประชุมสภาองค์การบริหารส่วนตำบล สมัยสามัญ สมัยแรก ประจำปี 2558 ในวันที่ 2 กุมภาพันธ์ 2558 (วันนี้) ตั้งแต่เวลา 10.00 น. เป็นต้นไป ณ ห้องประชุมองค์การบริหารส่วนตำบลหัวไทร และได้จัดส่งระเบียบวาระการประชุมฯไปกับหนังสือส่งนัดประชุมดังกล่าวให้สมาชิกทุกท่านไปแล้ว

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบล สมัยสามัญ สมัยที่ 4 ประจำปี 2557 ครั้งที่ 1 เมื่อวันที่ 10 พฤศจิกายน 2557**

ประธาน -ตามสำเนารายงานการประชุมครั้งดังกล่าวที่ผ่านมา ซึ่งคณะกรรมการตรวจรายงานการประชุมฯได้ตรวจสอบไปแล้ว และได้จัดทำสำเนาปิดประกาศไว้เพื่อให้สมาชิกได้ตรวจดูบริเวณบอร์ดหน้าห้องประชุมและห้องกิจการสภาองค์การบริหารส่วนตำบล ไม่ทราบว่ามีสมาชิกท่านใดจะขอแก้ไขเปลี่ยนแปลงหรือเพิ่มเติมหรือไม่อย่างไร

ที่ประชุม -รับรองรายงานการประชุมสภาองค์การบริหารส่วนตำบล สมัยสามัญ สมัยที่ 4 ประจำปี 2557 ครั้งที่ 1 เมื่อวันที่ 10 พฤศจิกายน 2557 โดยไม่มีสมาชิกท่านใดขอแก้ไขเปลี่ยนแปลงหรือเพิ่มเติม

**ระเบียบวาระที่ 3** **กระทู้ถาม**

ประธาน -ไม่มี

**ระเบียบวาระที่ 4** **เรื่องที่คณะกรรมการที่สภาองค์การบริหารส่วนตำบลตั้งขึ้นพิจารณาเสร็จแล้ว**

ประธาน -ไม่มี

**ระเบียบวาระที่ 5 เรื่องกำหนดจำนวนสมัยประชุมสามัญ ประจำปี 2558 และสมัยประชุมสามัญ สมัยแรก ของปี 2559**

ประธาน -ตามมติที่ประชุมสภาองค์การบริหารส่วนตำบล สมัยสามัย สมัยแรก ประจำปี 2557 ครั้งที่ 1 เมื่อวันที่ 4 กุมภาพันธ์ 2557 และประกาศสภาองค์การบริหารส่วนตำบลหัวไทร ลงวันที่ 7 กุมภาพันธ์ 2557 ได้กำหนดการประชุมสมัยสามัญประจำปี สมัยแรกของปี 2558 ไว้แล้ว โดยกำหนดเริ่มตั้งแต่วันที่ 1 กุมภาพันธ์ 2558 เป็นต้นไป เป็นเวลา 15 วัน นั้น

 จึงจำเป็นต้องกำหนดจำนวนสมัยประชุมสามัญ ประจำปี 2558 ว่ามีกี่สมัย (ไม่เกินสี่สมัยรวมทั้งสมัยแรกของปี 2558 นี้ด้วย) ระยะเวลาและวันเริ่มต้นของการประชุมแต่ละสมัยในปี 2558 รวมทั้งกำหนดวันเริ่มประชุมสมัยสามัญ ประจำปี สมัยแรกของปี 2559 และมีกำหนดกี่วันไว้ด้วย

**-**ขอเชิญเลขานุการสภาองค์การบริหารส่วนตำบล ชี้แจงข้อกฎหมายหรือระเบียบที่เกี่ยวข้องต่อไป

**-3-**

เลขานุการสภาอบต. -ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 และแก้ไขเพิ่มเติมถึง(ฉบับที่ 2) พ.ศ.2554

 **ข้อ 11(3) กำหนดว่า** สำหรับองค์การบริหารส่วนตำบล ให้สภาองค์การบริหารส่วนตำบลกำหนดว่าปีนั้นจะมีสมัยประชุมสามัญประจำปีกี่สมัย แต่ละสมัยในปีนั้นจะเริ่มเมื่อใด แต่ละสมัยในปีนั้นมีกำหนดกี่วัน กับให้กำหนดวันเริ่มประชุมสมัยประชุมสามัญประจำปีสมัยแรกของปีถัดไปและมีกำหนดกี่วัน

 การกำหนดสมัยประชุมและวันประชุมให้เป็นไปตามที่กฎหมายว่าด้วยองค์กรปกครองส่วนท้องถิ่นนั้นกำหนด

  **ข้อ 21 การกำหนด**จำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี โดยให้นำความในข้อ 11 มาใช้บังคับโดยอนุโลม

 เมื่อสภาท้องถิ่นมีมติแล้วให้ประธานสภาท้องถิ่นทำเป็นประกาศของสภาท้องถิ่น พร้อมทั้งปิดประกาศไว้ในที่เปิดเผย ณ สำนักงานองค์กรปกครองส่วนท้องถิ่น

 ในกรณีที่ไม่ได้กำหนดสมัยประชุมสามัญประจำปีไว้ หรือไม่ได้กำหนดวันเริ่มประชุมสามัญประจำปี สมัยแรกในปีถัดไปไว้ หรือมีความจำเป็นต้องเปลี่ยนแปลงสมัยประชุมสามัญประจำปี หรือวันเริ่มสมัยประชุมสามัญประจำปีที่กำหนดไว้แล้ว ให้ประธานสภาท้องถิ่นนำปรึกษาในสมัยประชุมสามัญประจำปีอื่น หรือในสมัยประชุมวิสามัญก็ได้

ประธาน -จึงเสนอปรึกษาในที่ประชุมว่าจะกำหนดให้มีจำนวนสมัยประชุมสามัญ ประจำปี 2558กี่สมัย

นายสุชาติ พุ่มหมอ -เสนอให้มีการประชุมสมัยสามัญ ประจำปี2558 เพิ่มอีกจำนวน 3 สมัย รวมกับสมัยแรก

(สมาชิกสภา อบต.) เป็น 4 สมัย

ประธาน -ไม่ทราบว่ามีสมาชิกท่านใด เสนอเป็นอย่างอื่นอีกหรือไม่

ที่ประชุม -ไม่มี

ประธาน -เป็นอันว่าที่ประชุมได้กำหนดจำนวนสมัยประชุมสามัญ ประจำปี 2558 ไว้เพิ่มอีก 3 สมัย รวมสมัยแรก ประจำปี 2558 เป็น 4 สมัย

 -ขอเชิญให้ที่ประชุมพิจารณากำหนดระยะเวลา และวันเริ่มต้นของการประชุมแต่ละสมัยในปี 2558 ต่อไป

นายสุชาติ พุ่มหมอ -เสนอกำหนดระยะเวลาและวันเริ่มต้นของการประชุมแต่ละสมัยในปี 2558

(สมาชิกสภา อบต.) จำนวน 4 สมัย ดังนี้

 1) สมัยแรก เริ่มตั้งแต่วันที่ 1 เดือนกุมภาพันธ์ 2558 เป็นต้นไป เป็นเวลา 15 วัน (กำหนดไว้แล้ว)

 2) สมัยที่ 2 เริ่มตั้งแต่วันที่ 1 เดือน มิถุนายน พ.ศ. 2558 เป็นต้นไป เป็นเวลา 15 วัน

 3) สมัยที่ 3 เริ่มตั้งแต่วันที่ 1 เดือน สิงหาคมพ.ศ. 2558 เป็นต้นไป เป็นเวลา 15 วัน

 4) สมัยที่ 4 เริ่มตั้งแต่วันที่ 1เดือน พฤศจิกายนพ.ศ.2558 เป็นต้นไป เป็นเวลา 15 วัน

ประธาน -ไม่ทราบว่ามีสมาชิกท่านใด จะเสนอเพิ่มเติมเป็นอื่นอีกหรือไม่

ที่ประชุม -ไม่มี

ประธาน -เป็นอันว่าที่ประชุมได้กำหนดระยะเวลาและวันเริ่มต้นของการประชุมสมัยสามัญ แต่ละสมัย ในปี 2558 จำนวน 4 สมัย (รวมสมัยแรกของปี 2558 ) ดังนี้

 1) สมัยแรก เริ่มตั้งแต่วันที่ 1 เดือน กุมภาพันธ์ 2558 เป็นต้นไป เป็นเวลา 15 วัน 2) สมัยที่ 2 เริ่มตั้งแต่วันที่ 1 เดือน มิถุนายน พ.ศ. 2558 เป็นต้นไป เป็นเวลา 15 วัน

 3) สมัยที่ 3 เริ่มตั้งแต่วันที่ 1 เดือน สิงหาคม พ.ศ. 2558 เป็นต้นไป เป็นเวลา 15 วัน

 4) สมัยที่ 4 เริ่มตั้งแต่วันที่ 1 เดือนพฤศจิกายนพ.ศ.2558 เป็นต้นไป เป็นเวลา 15 วัน

-ขอให้ที่ประชุมได้พิจารณากำหนดวันเริ่มประชุม สมัยสามัญประจำปีสมัยแรกของปี 2559 และมีกำหนดกี่วันไว้ด้วย

 -4-

นายสุชาติ พุ่มหมอ -เสนอกำหนดระยะเวลาและวันเริ่มประชุมสมัยสามัญ สมัยแรกของปี 2559 ในวันที่ 1

(สมาชิกสภา อบต.) กุมภาพันธ์ 2559 และมีกำหนด 15 วัน

ประธาน -ไม่ทราบว่ามีสมาชิกท่านใด จะเสนอเพิ่มเติมเป็นอื่นอีกหรือไม่

ที่ประชุม -ไม่มี

ประธาน -เป็นอันว่าที่ประชุมได้กำหนดวันเริ่มประชุมสมัยสามัญ สมัยแรกของปี 2559 ในวันที่ 1 กุมภาพันธ์ 2559 และมีกำหนด 15 วัน

 -สรุปว่าที่ประชุมได้กำหนดจำนวนสนมัยประชุมสามัญ ประจำปี 2558 เป็น 4 สมัย ดังนี้

 1) สมัยแรก เริ่มตั้งแต่วันที่ 1 เดือน กุมภาพันธ์ 2558 เป็นต้นไป เป็นเวลา 15 วัน 2) สมัยที่ 2 เริ่มตั้งแต่วันที่ 1 เดือน มิถุนายน พ.ศ. 2558 เป็นต้นไป เป็นเวลา 15 วัน

 3) สมัยที่ 3 เริ่มตั้งแต่วันที่ 1 เดือน สิงหาคม พ.ศ. 2558 เป็นต้นไป เป็นเวลา 15 วัน

 4) สมัยที่ 4 เริ่มตั้งแต่วันที่ 1เดือนพฤศจิกายนพ.ศ.2558 เป็นต้นไป เป็นเวลา 15 วัน

-และกำหนดวันเริ่มประชุมสมัยสามัญ สมัยแรกของปี 2559 ตั้งแต่วันที่ 1 เดือน กุมภาพันธ์ พ.ศ. 2559 เป็นต้นไป และมีกำหนด 15 วัน

**ระเบียบวาระที่ 6** **เรื่องอื่นๆ**

ประธาน -ขอเชิญสมาชิกเสนอเรื่องอื่นๆต่อไป

นางกุลธิรัตน์ กาฬวัจนะ -เสนอขอหารือเรื่องการกู้เงินสัจจะขององค์การบริหารส่วนตำบล ซึ่งมีเงินเหลืออยู่เป็นจำนวน

(สมาชิกสภา อบต.) มากในเดือนที่ผ่านมา แต่ไม่ยอมให้สมาชิกกู้ เนื่องจากกู้เกินตามวงเงินที่กำหนด ทำให้สมาชิกได้รับความเดือดร้อนต้องไปกู้ยืมเงินนอกระบบและต้องเสียดอกเบี้ยเป็นจำนวนมาก จึงขอให้พิจารณานำเงินที่เหลือมาปล่อยกู้ให้สมาชิกที่ได้รับความเดือดร้อนได้หรือไม่

ประธาน -ชี้แจงว่าที่ไม่ปล่อยให้สมาชิกที่ได้รับความเดือดร้อนกู้เงินสัจจะขององค์การบริหารส่วนตำบลในเดือนที่ผ่านมา เนื่องจากสมาชิกนั้นๆ ได้กู้เกินวงเงินที่กำหนดไว้ทุกคนแล้ว หากปล่อยให้กู้เงินไปอีกจะเกิดปัญหาในการส่งใช้เงินคืนในภายหลัง ซึ่งเดือนที่ผ่านมาเงินเหลืออยู่ประมาณหนึ่งแสนบาท และได้นำฝากธนาคารไว้แล้ว

ด.ตจรูญ ทองเกียรติ -เสนอแนวทางในการช่วยเหลือสมาชิกที่ได้รับความเดือดร้อนในการกู้ยืมเงินสัจจะขององค์การ

(รองนายก อบต.) บริหารส่วนตำบล โดยให้สมาชิกที่ประสงค์ที่จะกู้สัจจะฯเพิ่มกรณีเกินวงเงิน และให้เพิ่มส่งเงิน ต้นอีกหนึ่งพันบาทด้วยจะได้หรือไม่

นายสมมารถ ปราดจัน -เสนอให้นำเงินสัจจะฯที่คงเหลือในเดือนที่ผ่านมาปล่อยให้สมาชิกกู้ยืมให้หมดไม่ต้องนำไปฝาก

(สมาชิกสภา อบต.) ธนาคารเพราะได้ดอกเบี้ยน้อย และเป็นการบรรเทาให้กับสมาชิกที่ได้รับความเดือดร้อนด้วย

นายอดิศักดิ์ แสงอุไร -เสนอให้เป็นอำนาจของประธานในการพิจารณาว่าจะให้สมาชิกท่านใดกู้เงินสัจจะฯเพิ่มเติม

(สมาชิกสภาอบต.) หรือไม่

ประธาน -สรุปว่าเงินสัจจะขององค์การบริหารส่วนตำบลที่เหลือจำนวนประมาณหนึ่งแสนบาทในเดือนที่ผ่านมาจะอนุมัติให้สมาชิกกู้เพิ่มอีกรายละ 20,000 บาท แต่ต้องนำสมุดเงินฝากธนาคารของแต่ละรายมาเก็บไว้ที่เจ้าหน้าที่ผู้รับผิดชอบ เพราะบางรายไปเบิกค่าตอบแทนเองแล้วไม่นำเงินมาส่งกองทุนสัจจะฯ ทำให้สมาชิกรายอื่นที่ประสงค์จะกู้เงินสัจจะฯในแต่ละเดือนได้รับความเดือดร้อน เพราะสมาชิกส่งใช้เงินสัจจะไม่ครบ และขอให้สมาชิกทุกคนยึดถือเป็นสัจจะต่อกันตามที่ตกลงกันไว้

ที่ประชุม -รับทราบ

ประธาน -ได้แจ้งเรื่องกำหนดฝึกอบรมและทัศนศึกษาดูงานขององค์การบริหารส่วนตำบล ประจำปี 2558 โดยกำหนดการศึกษาดูงานที่อำเภอเขาค้อ จังหวัดเพชรบูรณ์ และองค์การบริหารส่วนตำบลในเขตอำเภอเชียงคาน จังหวัดเลย ในเวลา 5 วัน 4 คืน

 -ไม่ทราบว่ามีสมาชิกท่านใด จะเสนอหรือสอบถามเพิ่มเติมอีกหรือไม่

นายอดิศักดิ์ แสงอุไร -ขอให้ประธานกำหนดวันด้วยว่าจะไปศึกษาดูงานเมื่อใด

(สมาชิกสภา อบต.)

ประธาน -ขอหารือที่ประชุมให้ช่วยกันพิจารณาว่าจะไปช่วงวันใด

-5-

นางสุดา วงศ์พานิช -เสนอให้ไปศึกษาดูงานในวันที่ 28 กุมภาพันธ์ - 4 มีนาคม 2558

(สมาชิกสภา อบต.)

ประธาน -ในส่วนของพนักงานส่วนตำบลได้เสนอกำหนดไปศึกษาดูงาน ในวันที่ 21-25 กุมภาพันธ์ 2558 เพราะเป็นช่วงที่เหมาะสมไม่กระทบต่อการปฏิบัติงานในหน้าที่ของตนเอง

 -ไม่ทราบว่ามีสมาชิกท่านใดเสนอเป็นอย่างอื่นอีกหรือไม่

 -เมื่อไม่มีสมาชิกท่านใดเสนอเพิ่มเติม จึงเชิญนายกองค์การบริหารส่วนตำบลชี้แจงเรื่องต่างๆ ที่เกี่ยวข้องให้ที่ประชุมรับทราบต่อไป

นายสมบูรณ์ ขลุกเอียด -ได้ชี้แจงเรื่องเงินสัจจะขององค์การบริหารส่วนตำบลว่าให้สมาชิกทุกท่านเคารพต่อกฎเกณฑ์

(นายก อบต.) และกติกาที่ได้ร่วมกันตั้งไว้และต้องให้เกียรติซึ่งกันและกัน

 -และเรื่องการดำเนินงานต่างๆขององค์การบริหารส่วนตำบลที่ผ่านมาตามโครงการต่างๆที่ตั้งงบประมาณไว้ตามข้อบัญญัติงบประมาณรายจ่ายประจำปี หรือการจ่ายขาดเงินสะสมรวมทั้งเงินอุดหนุนเฉพาะกิจที่ได้รับการจัดสรรเมื่อปีที่ผ่านมา ขณะนี้ได้ก่อหนี้ผูกพันไว้ทุกโครงการแล้ว โดยโครงการตามข้อบัญญัติงบประมาณรายจ่ายประจำปีงบประมาณ พ.ศ. 2557 ยังคงเหลืออีกเพียงโครงการเดียวที่ยังดำเนินการไม่แล้วเสร็จ

 -สำหรับการดำเนินการโครงการต่างๆตามข้อบัญญัติงบประมาณรายจ่ายประจำปีงบประมาณ พ.ศ.2558 นี้ เมื่อมีรายได้เข้ามาแล้ว จะทยอยดำเนินการไปตามลำดับความจำเป็นและความเดือดร้อนของประชาชน และจะใช้จ่ายเงินงบประมาณให้คุ้มค่าให้มากที่สุด

ประธาน -ไม่ทราบว่ามีสมาชิกท่านใดเสนอเรื่องอื่นๆเพิ่มเติมอีกหรือไม่

ที่ประชุม -ไม่มี

ประธาน -ได้สรุปเรื่องระยะเวลาในการศึกษาดูงาน จะกำหนดไว้ 2 ช่วง คือช่วงวันที่ 21-25 กุมภาพันธ์ 2558 และช่วงวันที่ 28 กุมภาพันธ์-4 มีนาคม 2558 โดยกำหนดเวลาไว้ ในช่วงแรกก่อน หากติดต่อประสานงานไม่ทันก็ต้องเลื่อนไปช่วงที่ 2

ที่ประชุม -รับทราบ

ประธาน -เมื่อไม่มีสมาชิกท่านใด เสนอเรื่องอื่นๆเพิ่มเติมจึงนัดประชุมสภาองค์การบริหารส่วนตำบล สมัยสามัญ สมัยแรก ประจำปี 2558 ครั้งที่ 2 ในวันจันที่ 9 กุมภาพันธ์ 2558 ตั้งแต่เวลา 10.00 น. เป็นต้นไป ณ ห้องประชุมองค์การบริหารส่วนตำบลหัวไทร สำหรับระเบียบวาระการประชุมจะแจ้งไปพร้อมกับหนังสือนัดประชุมฯอีกครั้งหนึ่ง จึงขอให้สมาชิกมาประชุมตามวัน เวลาที่กำหนดโดยพร้อมเพรียงกันด้วย

 -และกล่าวปิดประชุม

ปิดประชุมเวลา 12.40 น.

 (ลงชื่อ) ผู้บันทึกรายงานการประชุม

 (นายเสน่ห์ อ่อนเกตุพล )

 เลขานุการสภาองค์การบริหารส่วนตำบลหัวไทร

 (ลงชื่อ) ประธานกรรมการตรวจสอบรายงานการประชุม

 ( นางปราณี วิเศษประไพ )

 (ลงชื่อ) กรรมการตรวจสอบรายงานการประชุม

 ( นายพิศทยา พลายด้วง )

 (ลงชื่อ) กรรมการและเลขานุการตรวจสอบรายงานการประชุม

 ( นางกุลธิรัตน์ กาฬวัจนะ )

⏹การรับรองรายงานการประชุม

 ...............................................................................................................................................................

.....................................................................................................................................................................

 (ลงชื่อ)

 ( นายพิทยา สุทธิสมพร )

 ประธานสภาองค์การบริหารส่วนตำบลหัวไทร